เฉดเค-เทคและเพาเวอร์พีพ้นกระดานซื้อขาย
การถอนชื่อหลักทรัพย์ของ KTECH และ POWER และย้ายหลักทรัพย์ไปยัง NPG
31 พ.ค. 2553

การถอนชื่อหลักทรัพย์ของ KTECH และ POWER และย้ายหลักทรัพย์ไปยัง NPG
ตามที่ตลาดหลักทรัพย์แห่งประเทศไทยได้ประกาศการเข้าข่ายต้องปรับปรุงฐานะการเงินและผลการดำเนินงานของบริษัท เค-เทค คอนสตรัคชั่น จำกัด (มหาชน) (KTECH) เมื่อวันที่17 เมษายน 2551 และบริษัท เพาเวอร์-พี จำกัด (มหาชน) (POWER) เมื่อวันที่ 22 เมษายน 2551โดยให้หลักทรัพย์ของทั้ง 2บริษัทอยู่ในหมวดปกติและขึ้นเครื่องหมาย NC (Non-Compliance) เพื่อแสดงให้ผู้ลงทุนทราบว่าเป็นหลักทรัพย์ที่เข้าข่ายต้องปรับปรุง ฐานะการเงินและผลการดำเนินงานและขึ้นเครื่องหมาย SP (Suspension) เพื่อสั่งห้ามการซื้อหรือขายหลักทรัพย์ พร้อมทั้งให้เวลา 2 ปี ในการฟื้นฟูกิจการ 
อย่างไรก็ตาม หากบริษัทดำเนินการให้พ้นเหตุดังกล่าวไม่ได้ภายใน 2 ปีตลาดหลักทรัพย์จะถอนชื่อหลักทรัพย์ของบริษัทออกจากกระดานซื้อขายหลักทรัพย์และย้ายหลักทรัพย์ไปยังกลุ่มบริษัทจดทะเบียนที่แก้ไขการดำเนินงานไม่ได้ตามกำหนด(Non-PerformingGroup: NPG)  ทั้งนี้ ตลาดหลักทรัพย์จะพิจารณาจากงบการเงินที่มีกำหนดส่งล่าสุดหลังวันครบกำหนด 2 ปี หรืองบการเงินล่าสุดที่มี ซึ่งผ่านการตรวจสอบหรือสอบทานจากผู้สอบบัญชีและเมื่อบริษัทสามารถดำเนินการแก้ไขให้พ้นเหตุดังกล่าวได้ ตามหลักเกณฑ์ที่ตลาดหลักทรัพย์กำหนดตลาดหลักทรัพย์จะพิจารณาย้ายหลักทรัพย์ของบริษัทกลับมาซื้อขายในหมวดปกติ
เมื่อพิจารณาจากงบการเงินของ KTECH ประจำปี 2550 สิ้นสุดวันที่ 31 ธันวาคม 2550ซึ่งเป็นงบการเงินที่ผ่านการตรวจสอบจากผู้สอบบัญชีล่าสุดที่มีหลังวันครบกำหนด 2 ปีที่บริษัทนำส่งต่อตลาดหลักทรัพย์ฯ และงบการเงินสิ้นสุดวันที่ 30 มิถุนายน 2552 ที่ยังไม่ผ่านการตรวจสอบหรือสอบทานจากผู้สอบบัญชีที่บริษัทนำส่งล่าสุด และ POWER งวดไตรมาสที่ 1 สิ้นสุดวันที่ 31 มีนาคม2553 ที่ผ่านการสอบทานจากผู้สอบบัญชี ซึ่งเป็นงบการเงินที่มีกำหนดส่งล่าสุดหลังครบกำหนด 2 ปีตามที่กล่าวข้างต้น ปรากฏว่าทั้ง 2 บริษัทยังไม่สามารถปรับปรุงฐานะการเงินและผลการดำเนินงานได้โดยส่วนของผู้ถือหุ้นยังคงมีค่าน้อยกว่าศูนย์และมีขาดทุนสุทธิจากการดำเนินงาน 
ดังนั้น ตลาดหลักทรัพย์จึงถอนชื่อหลักทรัพย์ของ KTECH และ POWER ออกจากกระดานซื้อขายหลักทรัพย์และย้ายหลักทรัพย์ไปยังกลุ่ม NPG ทั้งนี้ตั้งแต่วันที่ 10 มิถุนายน 2553 เป็นต้นไป จนกว่า KTECH และPOWER จะสามารถดำเนินการแก้ไขให้พ้นเหตุดังกล่าว ตามหลักเกณฑ์ที่ตลาดหลักทรัพย์กำหนดได้
ทั้งนี้ KTECH และ POWER ยังคงมีสถานะเป็นบริษัทจดทะเบียนและมีหน้าที่ปฏิบัติตามข้อกำหนดของตลาดหลักทรัพย์ เช่น การเปิดเผยข้อมูล การดำรงสถานะเป็นบริษัทจดทะเบียน เป็นต้น แต่ไม่ปรากฏชื่อหลักทรัพย์ในกระดานซื้อขายอีกต่อไป ผู้ลงทุนยังสามารถติดตามการเปิดเผยข้อมูล การให้สิทธิต่างๆของ KTECH และ POWER ได้จากเมนูข่าว การขึ้นเครื่องหมาย รวมทั้งสิทธิประโยชน์ ในระบบ SETSMART หรือ SET Website